Lav et referat af nedenstående tekst:

Tekst:
Fløjten har indtil nu primært lydt i den danske Superliga, men fra 1. januar skal Mikkel Redder tage fløjten i brug som international dommer for FIFA. Tidligere på året blev nordjyden indstillet til at blive international dommer af DBU, og den indstilling er nu blevet godkendt af FIFA. - Jeg er stolt og ydmyg og glæder mig mig til at indstille sigtekornet mod en endnu højere hylde, skriver Mikkel Redder på LinkedIn. Øverste hylde må vente lidt Den i dag 29-årige Mikkel Redder blev i 2018 den yngste Superligadommer nogensinde, og tidligere i år sagde han farvel til sit lærerjob for at blive fuldtids fodbolddommer. Selvom han nu kan få lov til at dømme internationale kampe, skal vi ikke forvente at se ham i de topkampene lige med det samme. Som ny FIFA-dommer starter han nemlig i kategori 2, som er det laveste niveau, og forventer selv at skulle starte med for eksempel kvalkampe i Conference League. Men med den nye titel er endnu et skridt taget mod, at Mikkel Redder en dag kan komme til at dømme kampe fra øverste hylde som VM og Champions League. Siden Kim Milton Nielsen dømte i 2002-2003 har ingen dansk dommer været i verdenstoppen. Foruden Mikkel Redder har Danmark seks mandlige FIFA-dommere.

Referat:
Mikkel Redder kan fra 1. januar 2023 kalde sig international fodbolddommer.